****

**HKBP Yogyakarta**

**ACARA IBADAH Pukul 09:00**

**Bahasa Batak**

**MINGGU XVII TRINITATIS, 01 Oktober 2023**

**00 TANGIANG NA HOHOM BE 811**

**01 BE 565:1-3** LAS ROHANGKU LAO MAMUJI

1

Las rohangku lao mamuji, Debata Parholong i.

Songon bunga na mangerbang, di na binsar ari i.

Arsak, dosa, haporsuhon, mago dibaen asiMi.

Las ni roha na manongtong lehon di au Tuhanki.

2

Sude jadijadianMu, laut, tano, langit i.

Angka bintang dohot bulan, nang mata ni ari i.

Hauma, ladang, nang harangan, rura dohot dolok i.

Saluhut na mangendehon sangap di Tuhanta i.

...Jongjong di ayat 3...

3

Debata parholong roha na manesa dosangki.

Ndang tarbaen so las rohangku lao mamuji asiMi.

Sai ajari sude hami mangulahon holong i.

Asa gok las rohanami dibagasan Tuhan i.

**02 Votum-Introitus-Martangiang:**

**03 BE 504:1+3** DITOGU TUHAN JESUS AU

1

Ditogu Tuhan Jesus au, i do na mangapuli au.

Diganup dalan nang tung maol, tanganna do tongtong huhaol,

Ditogutogu Jesus au, tanganna sai maniop au.

Tongtong ma siseanNa au, paima boi tu surgo lao.

3

Gomos ditiop tanganhi, sotung na silap langkangki.

Di nasa parsorionki, Ibana haporusanki.

Ditogutogu Jesus au, tanganna sai maniop au.

Tongtong ma siseanNa au, paima boi tu surgo lao.

**04 PATIK: Rom 12:2**

**05 BE 424:2+4**

**SOARA NI TONDI**

2

Marunduk ni roha topoti sude,

Pambaenanmu na torbang, jengkelmu sude,

Pasahat tu Jesus sandok dirimi.

Sai tong pasunggulhon pangkophopNa i

...Jongjong di ayat 4...

4

Tarsor ho mardosa, manurut lomom,

Tung unang datdati, sai alo langkam.

Dompakhon Tuhanmu, Pargogo do i,

Manesa, pamalum sude dosami.

**06 MANOPOTI DOSA:**

**07 BE 437:1+3** TUNG NA MUBA ROHANGKU

1

Tung na muba rohangku dibaen Tuhanki, dung Jesus maringan di au.

Nunga sonang au on, tung dame rohangki, dung Jesus maringan di au.

Dung Jesus maringan di au, dung Jesus maringan di au,

tung na sonang do au, dung tu Jesus au lao, dung Jesus maringan di au.

3

HaroroNa hutagam, ndang uhum tahe, dung Jesus maringan di au.

Dohot au ma partohap di sangap muse, dung Jesus maringan di au.

Dung Jesus maringan di au, dung Jesus maringan di au,

tung na sonang do au, dung tu Jesus au lao, dung Jesus maringan di au.

**08 EPISTEL:**

Poda 4:20-27

4:20 Ale anaha, sai parateatehon ma angka hatangki, tarehon ma pinggolmu tumangihon angka hatangki.

4:21 Unang tung sirpang angka i sian matam, sai momosi ma di tongatonga ni roham.

4:22 Ai hangoluan do i di angka na jumpangan disi, jala gabe hahisaron di sandok dagingna.

4:23 Sian saluhut sijagaon i, gumodang ma jaga roham, ai sian i do ruar angka mual hangoluan.

4:24 Paholang ma sian ho ansiansi ni pamangan, jala padao sian ho bibir sijubajabi.

4:25 Sai manulus tu jolo ma matami mamereng, jala langkop ni matam manuju tigor tu jolom.

4:26 Sai timbangi ma pangalangka ni patmu, asa tung marsihohot saluhut dalanmu.

4:27 Unang manimbil ho tu siamun manang tu hambirang, sai paholang ma patmu sian hajahaton.

**09 BE 503:1-2**

NA LOJA HO O DONGANKI

1

Na loja ho, o donganki, di bahen hasusaan i.

Rade di ho adian i, sai bereng dompak Jesus i.

So ho, ungutungut mi paso, so ho, ungutungut mi paso.

Hohom ma ho, pa so saritami.

...Jongjong di ayat 2...

2

Rahis dalanmu jala maol, mansai dokdok do silangmi,

Tu ginjang panailimi, satongkin nai, ma salpu i.

So ho, ungutungut mi paso, so ho, ungutungut mi paso.

Hohom ma ho, pa so saritami.

**10 MANGHATINDANGHON HAPORSEAON**

**11 KOOR/VG :**

**12 TINGTING:**

**13 BE 788:1-2**

LAS MA ROHAMU MANGKIRIM

1

Las ma rohamu manghirim, Las ma rohamu manghirim;

Las ma rohamu manghirim, las ma rohamu manghirim.

2

Sai benget di haporsuhon, sai benget di haporsuhon

sai benget di haporsuhon, sai benget di haporsuhon.

**14 JAMITA:**

Jakobus 5:7-11

5:7 Antong, pabenget hamu ma rohamuna, ale angka dongan, sahat ro di haroro ni Tuhan i! Ai parhauma i pe, dipaimaima do parbue na arga, na sian tano i, jala dihabengethon do, paima dijalo udan manogot nang bodari.

5:8 Hamu pe, marbenget ni roha ma, patogu hamu ma rohamuna, ai donok do haroro ni Tuhan i.

5:9 Unang marhoi hamu maralohon hamu, ale angka dongan, asa unang hona uhum hamu. Nunga jongjong di pintu i Panguhum i!

5:10 Ale angka dongan; angka panurirang, na marjamita marhitehite Goar ni Tuhan i, ma tiru hamu di haporsuhon dohot di habengeton.

5:11 Taparhatua do angka naung marhabengeton. Dibege hamu do habengeton ni si Job, jala diida hamu do ujung na binahen ni Tuhan i; ai parasiroha bolon do Tuhan i jala partalup ni roha.

**15 Ayat Pelean:** ***Mazmur/Psalmen/Psalms 50:14 TEV***

Pelehon ma tu Debata hamauliateon, jala garari ma angka bagabagami tu Natumimbul

**16 BE 731:1---** (Persembahan IA, IB, dan II) BENGET MA HO

1

Benget ma ho, di parungkilonmi, ai Jesus donganmi,

Benget ma ho, rahis pe dalan i, ditiop tanganmi.

Na ro do Raja Siparmonang lao mangurupi asa monang, benget ma ho.

2

Benget ma ho, sai tiop hata i asa margogo ho.

Benget ma ho, di paraloanmi sai na monang do ho.

Ai nunga dirapuhon Jesus saluhut rante ni sibolis, benget ma ho.

3

Benget ma ho, tongtong ma ho dungo unang tarpodom ho.

Benget ma ho, partumpalanNa do molo manahan ho.

Nang pe manosak hasusaan marujung do tu las ni roha, benget ma ho.

4

Benget ma ho, parmonang Jesus i dijaga tondimi.

Benget ma ho, rade do upami dibaen Tuhanta i.

Di ho tumpal hangoluan di surgo sogot di na sonang, beget ma ho.

**17 PANUTUP:** Tangiang dohot Pasupasu